अपनी बात रखने जनता के बीच जाएगी कांग्रेस  
बाबा रामदेव और उनके समर्थकों के खिलाफ़ कार्रवाई को लेकर घिरी कांग्रेस ने जनता के बीच जाकर अपनी बात रखने का फ़ैसला किया है।
दिल्ली के रामलीला मैदान में बाबा रामदेव और उनके समर्थकों के खिलाफ़ कार्रवाई को लेकर घिरी कांग्रेस ने जनता के बीच जाकर अपनी बात रखने का फ़ैसला किया है। कांग्रेस अध्यक्ष सोनिया गांधी ने सरकार और पार्टी के आला नेताओं के साथ देर रात बैठक के बाद देशभर के कांग्रेसियों को फरमान जारी करके कहा है कि वो लोगों के बीच जाकर बाबा की पोल खोलें। बैठक के बाद कांग्रेस महासचिव जनार्दन द्विवेदी ने कहा कि कुछ ताकतें सांप्रदायिक ताकतों से हाथ मिलाकर लोकतंत्र को कमज़ोर करने की कोशिश कर रही हैं। उन्होंने कहा कि पार्टी ने अपने कार्यकर्ताओं से ऐसी ताकतों के खिलाफ़ जनजागरण अभियान छेड़ने को कहा है।